Diari Oficial de la Generalitat Valenciana


Sumari del DOGV 5012, del 24-05-2005 (2005/5714)

Informació pública del programa d'actuació integrada per al desenvolupament de la unitat d'execució avinguda de Castelló i carrer de les Corts Valencianes de Vila-real.
------------------------------------------------------------------------------------------------------------------------------------------------------------------------

### Dades del document

Número de DOGV
:   5012

Data del DOGV
:   24-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5714


Organisme emissor
:   Casa Amiga Promociones Inmobiliarias y Urbanismo, SRL

Tipus de document
:   Anunci

Informació pública del programa d'actuació integrada per al desenvolupament de la unitat d'execució avinguda de Castelló i carrer de les Corts Valencianes de Vila-real. [2005/M5714]
  
Per la mercantil Casa Amiga Promociones Inmobiliarias y Urbanismo, SRL s'ha depositat davant l'Ajuntament de Vila-real, en data 25 d'abril de 2005, programa per al desenvolupament d'actuació integrada de la unitat d'execució avinguda de Castelló i carrer de les Corts Valencianes de Vila-real, que comprén pla de reforma interior de millora, document de homologació, programa d'actuació integrada i avantprojecte d'urbanització.
  
Mitjançant el present anunci, de conformitat amb l'article 48.1.c) de la Llei 6/1994, de 15 de novembre, Reguladora de l'Activitat Urbanística, s'exposa l'esmentat programa a informació pública.
  
L'exemplar d'aquest programa es troba protocol·litzat, en acta de data 26 d'abril de 2005, pel notari de Vila-real José Manuel Sánchez Almela, amb domicili al carrer de Joan Fuster, número 34, de Vila-real, sota el número 1158 del seu protocol.
  
Durant el termini de 20 dies hàbils, a comptar des del següent a la publicació del present anunci al Diari Oficial de la Generalitat Valenciana, podran presentar-se tant al·legacions com alternatives tècniques a l'exposada al públic. Així mateix, qualsevol persona podrà comparèixer a la notaria assenyalada per a obtindre còpia de l'acta o sol·licitar que se li mostre esta o consultar la referida documentació a les dependències de l'Ajuntament de Vila-real.
  
Les proposicions juridicoeconòmiques es presentaran durant els cinc dies següents al venciment del termini anterior. L'acta d'obertura de pliques es produirà en la següent data hàbil a la conclusió del termini per a presentar les proposicions juridicoeconòmiques. Totes les actuacions podran ser objecte de consulta i al·legació durant els 10 dies següents al d'obertura de pliques.
  
El present anunci serveix d'avís a aquells titulars de drets afectats per l'actuació als quals per un o un altre motiu no puguen ser individualment notificats per ser desconeguts, no conéixer el domicili de notificació, segons el cadastre o bé, intentada la notificació, no haja pogut portar-se a terme.
  
Per a un estricte compliment del procediment legalment establit, mitjançant el present anunci es deixa sense efectes l'anterior publicació d'aquesta mercantil al Diari Oficial de la Generalitat Valenciana número 5.005, de data 13 de maig de 2005.